मेरा मानना है कि लड़कियों के लिए कम्प्यूटर साइंस सीखना बेहद महत्वपूर्ण है। मुझे लगता है कि एक लंबे
अर्से तक लोगों का यह मानना था कि फ़लां काम लड़कों का है और फ़लां काम लड़कियों का,
लेकिन आज सब यह बात जानते हैं कि लड़के और लड़कियों दोनों के लिए समान अवसर उपलब्ध हैं। अगर हम लड़कियों
का साथ देकर उन्हें यह बुनियादी हौंसला देते हैं, तो इस अंतर को समाप्त कर सकते हैं।
और उसके बाद हमें इस समीकरण पर बात नहीं करनी होगी, क्योंकि सबकुछ प्राकृतिक रूप से
बराबर होगा। कोडिंग करने की क्षमता आपको किसी भी चीज़ को बनाने की आज़ादी देती है और यह एक बेहद सशक्त अनुभव है।
प्रोग्रामिंग के ज़रिए अपनी कल्पना को बयान करने की इस शक्ति का अनुभव मुझे बहुत पसंद है।
प्रोग्रामिंग का अनुभव मात्र ही आपको सोचने का एक नया तरीका देता है। हर चीज़
आपको ऐसे कदम उठाना सिखाती है जो आप कोई हल खोजने के लिए उठा सकते हैं और यह बहुत ही अहम बात है।
सॉफ़्टवेयर इस्तेमाल करना एक सामान्य अनुभव है, लेकिन जिन सॉफ़्टवेयर पर आप काम करते हैं उन्हें
बदलना एक बिल्कुल अलग अनुभव है। कम्प्यूटर साइंस से जुड़ी मेरी सबसे अच्छी यादें टीम के साथ मिलकर प्रोग्रामिंग
करने से जुड़ी हैं। मुझे नहीं लगता कि कम्प्यूटर साइंस किसी एकल व्यक्ति के लिए बना है।
यदि आप कुछ रोमांचक बनाना चाहते हैं, तो आपको एक टीम के साथ मिलकर इस काम को अंजाम देना होगा
और कम्प्यूटर साइंस इससे परे नहीं है। आप सभी एक ऐसे दौर में जी रहे हैं, जहाँ खुद को
व्यक्त करना, अन्य लोगों के बारे में जानना, कोई व्यापार करना और अपने समुदायों में ज़मीनी अंतर लेकर
आना पूरी तरह संभव है। कम्प्यूटर के साथ अब यह आपके बाएँ हाथ का खेल बन गया है। यह बात अहम नहीं है कि आप लड़के हैं
या लड़की, यह अहम है कि आप प्रतिभाशाली हैं। कम्प्यूटर साइंस को और ज़्यादा प्रतिभाशाली लोगों
की ज़रूरत है, ऐसे लोग जो सृजनात्मक बनकर दुनिया को बेहतर बनाने का काम करने में नहीं डरें। इसमें
शामिल हो जाइए! सीखें! एक क्‍लास में बैठें। इसे एक घंटे का समय दें। यह अद्भुत है कि महज एक घंटे में
आप इतना कुछ सीख सकते हैं। और ऑवर ऑफ़ कोड के बारे में यही सबसे रोमांचक बात है। आप सभी इसमें भाग
ले सकते हैं, चाहे आप देश के किसी भी कोने से हों, किसी भी उम्र या पृष्ठभूमि से हों।
और इसी के साथ सभी के लिए समान अवसर उपलब्ध होते हैं। हर लड़की को उस तकनीक के निर्माण में भाग लेने का हक है,
जो दुनिया को और इसे चलाने वालों को बदलेगी। मैं प्रत्येक देश
की लड़कियों से कहती हूँ कि वे ऑवर ऑफ़ कोड सीखें। तकनीक हमारे जीवन के हर पहलू को छूती है,
इसलिए अगर आप तकनीक को बदल सकते हैं तो आप दुनिया को बदल सकते हैं।
दुनिया बदलें। #HourOfCode